Védís Kjartansdóttir útskrifaðist frá P.A.R.T.S. í Brussel árið 2012 og er með meistaragráðu í Hagnýtri menningarmiðlun frá Háskóla Íslands . Védís hefur dansað með Íslenska dansflokknum , Bíbí og blaka , Ernu Ómarsdóttur , og Camillu Monga svo eitthvað sé nefnt . Hún var aðstoðardanshöfundur fyrir Calmus Waves eftir Kjartan Ólafsson og Kasper Ravnhoj , og einnig fyrir Shades of History eftir Katrínu Gunnarsdóttur ásamt því að vera stundakennari við Listaháskóla Íslands . Védís er hluti af listræna teyminu Marmarabörnum sem gerði sýninguna Moving Mountains in Three Essays sem var frumsýnd árið 2017 . Sýningin var útnefnd sem sýning ársins í Evrópu og var hópurinn jafnframt valinn einn af rísandi stjörnum í Þýskalandinu af tímaritinu Tanz sem er eitt það stærsta og virtasta í Evrópu sinnar tegundar . Einnig var hópurinn tilnefndur til Grímuverðlauna sem danshöfundur ársins árið 2019 . Védís hefur tvisvar verið tilnefnd til Grímunnar sem dansari ársins árin 2017 og 2018 .